కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
#MeToo: అర్జున్ అలా చేస్తారనుకోలేదు: నటి శ్రుతి
ఆయన సినిమాలు చూస్తూ పెరిగాను. కానీ ఆయన చేతిలోనే లైంగిక వేధింపులకు గురవుతానని ఊహించలేకపోయానని నటి శ్రుతి హరిహరణ్ అంటున్నారు.
Samayam Telugu | Updated:
Oct 20, 2018, 10:22PM IST
#MeToo: అర్జున్ అలా చేస్తారనుకోలేదు: నటి శ్రుతి
దేశ వ్యాప్తంగా సాగుతున్న #MeToo (మీటూ) ఉద్యమంలో మరో స్టార్ హీరో పేరు బయటకొచ్చింది. దక్షిణాది ప్రముఖ నటుడు అర్జున్‌ తనతో అసభ్యంగా ప్రవర్తించి, వేధించాడని నటి శ్రుతి హరిహరణ్‌ వెల్లడించారు. 2016లో మూవీ షూటింగ్‌లో తనకు చేదు అనుభవం ఎదురైందంటూ తన ఫేస్‌బుక్‌లో జరిగిన విషయాన్ని ఆమె రాసుకొచ్చారు. మీటూ ఉద్యమం తనకు ధైర్యాన్నిచ్చిందని, దీంతో వేధింపుల ఘటనను బహిర్గతం చేస్తున్నట్లు ఆ పోస్ట్‌లో నటి పేర్కొన్నారు.
‘చిన్నప్పటి నుంచి నటుడు అర్జున్ సినిమాలు చూస్తూ పెరిగాను. ఆయనతో ‘నిబునన్‌’ (తెలుగులో ‘కురుక్షేత్రం’) మూవీలో నటించే అవకాశం రావడంతో సంతోషించా. క్యాస్టింగ్ కౌచ్ (అవకాశాల పేరిట లైంగిక వేధింపులు ) లాంటివి తప్పించుకుని సినిమాలో ఛాన్స్ కొట్టేశా. కానీ 2016లో ఆ సినిమా షూటింగ్ జరుగుతోంది. అందులో నేను అర్జున్ భార్య పాత్ర చేశాను. రొమాంటిక్‌ సన్నివేశంలో భాగంగా రిహార్సల్స్ చేస్తున్నాం.
ఇంతలో అర్జున్ నన్ను కౌగిలించుకున్నాడు. నా అనుమతి లేకుండానే వీపుపై చేతులేసి పైకి, కిందకి అలాగే తడుముతున్నాడు. ఆ షాక్ నుంచి తేరుకునేలోగా.. డైరెక్టర్‌గారూ ఇలా ఓసారి ఫోర్ ప్లే ట్రై చేద్దామా అంటూ మరో షాకిచ్చాడు అర్జున్. ఆయనకు ఏం చెప్పాలో అర్థంకాక అక్కడినుంచి కోపంతో వెళ్లిపోయా. నా పరిస్థితిని దర్శకుడు గమనించారు. దాదాపు 50 మంది ముందు అర్జున్ అలా చేస్తారనుకోలేదు. రిహార్సల్స్‌కు రాను. నేరుగా సీన్లో నటిస్తానని చెప్పేశా. మూవీకి సంతకం చేశా కనుక మధ్యలో తప్పుకోవద్దని సినిమా పూర్తిచేశా.
ఆర్టిస్టులు ఎవరైనా తమ హద్దులు దాటకూడదు. ఇతరులను ఇబ్బంది పెట్టకూడదు. వ్యక్తిగతంలో ఎదురైన ఇలాంటి చేదు అనుభవాలను బటయపెట్టేందుకు మీటూ ఉద్యమం నాకు తోడ్పడింది. మహిళలందరం కలిసికట్టుగా ఉద్యమిస్తే మనం మరింత శక్తివంతంగా మారతాం. బాధిత మహిళలు గళమెత్తాల్సిన సమయం వచ్చేసిందంటూ’ శ్రుతి హరిహరణ్‌ పోస్ట్ చేశారు.
ఆరోపణల్ని ఖండించిన అర్జున్
తనపై వచ్చిన లైంగిక వేధింపుల ఆరోపణలను హీరో అర్జున్ ఖండించారు. తనపై ఆరోపణలు రావడంతో షాక్‌కు గురయ్యాయని, అయితే నిరాధారమైన విషయాలని చెప్పారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.